Ο **Νίκος Παναγιωτόπουλος** (6 Νοεμβρίου 1941 – 12 Ιανουαρίου 2016) ήταν Έλληνας σκηνοθέτης και σεναριογράφος.

Βιογραφία
---------

Γεννήθηκε στη Μυτιλήνη. Σπούδασε σκηνοθεσία κινηματογράφου στην Αθήνα και ξεκίνησε την καριέρα του ως βοηθός σκηνοθέτη σε ελληνικές και σε ξένες παραγωγές. Το διάστημα 1960-1973 έζησε στο Παρίσι, όπου παρακολούθησε μαθήματα κινηματογράφου στο ινστιτούτο Φιλμολογίας της Σορβόνης, ενώ την ίδια περίοδο συνήθιζε να περνά τον χρόνο του στην Cinémathèque Française, τη διάσημη γαλλική ταινιοθήκη, με ένα από τα μεγαλύτερα αρχεία ταινιών στον κόσμο. Συγκατοίκησε στο Παρίσι για λίγο με το Θόδωρο Αγγελόπουλο.
Το 1962 παντρεύτηκε στο Παρίσι την Michèle Héliard με την οποία απέκτησε μία κόρη την Alix Παναγιωτοπούλου. Χώρισε το 1974.
Το 1973 επέστρεψε στην Αθήνα. Πλάι του για το υπόλοιπο της ζωής του, η σύντροφός του Μαριάννα Σπανουδάκη, η οποία ως ενδυματολόγος συμμετείχε πιστά σε όλες του τις παραγωγές.

Από το 1974 σκηνοθέτησε, με ξεχωριστό αφηγηματικό στυλ, ταινίες που θεματικά προσεγγίζουν ζητήματα ερωτικής αυταπάτης και φθοράς των ανθρωπίνων σχέσεων. Ταινίες του έχουν συμμετάσχει σε διεθνή φεστιβάλ και έχουν τιμηθεί με σημαντικές διακρίσεις, όπως Οι τεμπέληδες της εύφορης κοιλάδας είναι μία ταινία που κέρδισε τη Χρυσή Λεοπάρδαλη στο Φεστιβάλ του Λοκάρνο, αλλά και άλλες γνωστές ταινίες του όπως Delivery και Αθήνα-Κωνσταντινούπολη.

Η ταινία Αυτή η Νύχτα Μένει (1999) σε σενάριο του ιδίου και του Θάνου Αλεξανδρή που βασίζεται στο ομώνυμο βιβλίο του Αλεξανδρή περιγράφει την κουλτούρα του λαϊκού κόσμου. Η μουσική είναι του Σταμάτη Κραουνάκη. 

Πέθανε στις 12 Ιανουαρίου του 2016, σε ηλικία 74 ετών, έπειτα από καρδιακό επεισόδιο.

Φιλμογραφία
-----------

* *Τα χρώματα της Ίριδος* (1974)
* *Οι τεμπέληδες της εύφορης κοιλάδας* (1978)
* *Μελόδραμα* (1981)
* *Βαριετέ* (1985)
* *Η γυναίκα που έβλεπε τα όνειρα* (1988)
* *Ονειρεύομαι τους φίλους μου* (1993)
* *Ο εργένης* (1997)
* *Αυτή η νύχτα μένει (1999)*
* *Beautiful people* (2001)
* *Κουράστηκα να σκοτώνω τους αγαπητικούς σου* (2002)
* *Delivery* (2004)
* *Πεθαίνοντας στην Αθήνα* (2006)
* *Αθήνα- Κωνσταντινούπολη* (2008)
* *Τα οπωροφόρα της Αθήνας* (2010)
* *Δεσμά αίματος* (2012)
* *Η λιμουζίνα: κωμωδία παρεξηγήσεων* (2013)
* *Η κόρη του Ρέμπραντ* (2015)

Ως ηθοποιός συμμετείχε στην πρώτη του ταινία (*Τα χρώματα της Ίριδος*) και στο *Πέντε λεπτά ακόμα* του Γιάννη Ξανθόπουλου.

Παραπομπές
----------

1. ↑  «Πέθανε ο σκηνοθέτης Νίκος Παναγιωτόπουλος». *In.gr*.. Ανακτήθηκε στις 12 Ιανουαρίου 2016.  Εξωτερικός σύνδεσμος στο `|publisher=` (βοήθεια)
2. ↑  «Πέθανε ο μεγάλος Έλληνας σκηνοθέτης Νίκος Παναγιωτόπουλος». *αθηνόραμα.gr*. Ανακτήθηκε στις 12 Ιανουαρίου 2016.
3. ↑  ««Έφυγε» ο σκηνοθέτης Νίκος Παναγιωτόπουλος από καρδιακό επεισόδιο». *www.zougla.gr*. Ανακτήθηκε στις 12 Ιανουαρίου 2016.
4. ↑  «Πέθανε ο σκηνοθέτης-σεναριογράφος Νίκος Παναγιωτόπουλος». *www.gazzetta.gr*. Ανακτήθηκε στις 12 Ιανουαρίου 2016.
5. ↑  Τα χρώματα της Ίριδος Αρχειοθετήθηκε 2016-10-21 στο Wayback Machine. ιστότοπος Ταινιοθήκης της Ελλάδος

Πηγές
-----

* Στάθης Βαλούκος,*Ιστορία του κινηματογράφου*,΄Β τόμος,*Οι δημιουργοί*,ΑΙΓΟΚΕΡΩΣ,Αθήνα,2003,σ.398

Σχετική Βιβλιογραφία
--------------------

Στάθης Βαλούκος,*Ιστορία του κινηματογράφου*,΄Β τόμος,*Οι δημιουργοί*,ΑΙΓΟΚΕΡΩΣ,Αθήνα,2003, ISBN 960-322-216-X

Εξωτερικοί Σύνδεσμοι
--------------------

* Σύντομο βιογραφικό του σκηνοθέτη- σεναριογράφου Αρχειοθετήθηκε 2016-08-23 στο Wayback Machine.
* Συνέντευξη του Νίκου Παναγιωτόπουλου στο ΒΗΜΑ
* Σύντομο βιογραφικό του σκηνοθέτη- σεναριογράφου
* Φιλμογραφία Αρχειοθετήθηκε 2012-05-31 στο Wayback Machine.